CHAUCER'S WYF or BATHES TALE. Ixxxvil

Yit may the highe God, and so hope I,

Graunte me grace to lyve vertuously;

Than am I gentil, whan that I bygynne

To lyve vertuously, and weyven synne.                 320

And ther as ye of povert me repreve,

The heighe God, on whom that we bilieve,

In wilful povert ches to lede his lif;

And certes, every man, mayden, or wyf,

May understonde that Jhesus, heven king,

Ne wolde not chese a vicious lyvyng,

Glad povert is an honest thing certayn ;

This wol Senek and other clerkes sayn.

Who that holt him payd of his povert,

I hold him riche, al had he nought a sehert.          330

He that coveitith is a pore wight,

For he wold have that is not in his might.

But he that nought hath, ne coveyteth nought to have,

Is riche, although ye hold him but a knave ;

Verray povert is synne proprely,

" Juvenal saith of povert rnerily,
The pore man whan he goth by the waye
Bifore the theves he may synge and flaye.
Povert is hatel good, and, as I gesse,
A ful gret brynger out of busynesse;                    340

A gret amender eek of sapiens
To him that takith it in paciens.
Povert is this, although it seme elenge,
Possession!! that no wight wil chalengc.
Povert, ful often, whan a man is lowe,
Makith him his God and eek himself to knowe.
Povert a spectacle is, as thinkith me,
Thurgh which he may his verray frendes se ;
And therfor, sir, syth that I yow nought greve,
Of my povert no more ye me repreve.                   350

" Now, sir, of elde ye repreve me ;
And certes, sir, though noon auctorit6
Were in no book, ye gentils of honour
Sayn that men schuld an old wight doon favour,
And clepe him fader, for your gentilesse ;
And auctours I schal fynden, as 1 gesse,

" Now ther that ye sayn I am foul and old,
Than drcde you nought to ben a cokewoltl
For filthe and elde, al-so mot I the,
Ben grete wardeyns upon chastit6.                        36()

But natheles, sitfi I knowe your delyt>
I schal fulfille youre worldly appetyt.